Orhan Doğan

Orhan Doğan, bi kurdî wek Orhan Dogan jî tê nasînhttps://www.rudaw.net/kurmanci/kurdistan/290320245 (jdb. 25ê tîrmeha 1955an, Kerboran, parêzgeha Mêrdîn, Bakurê Kurdistanê - m. 29ê hezîrana 2007an, Bazîd, parêzgeha Agirî, Bakurê Kurdistanê), parêzerêkî kurd ê mafe mîrovan û yek ji damezrînerên Partiya Civaka Demokratîk bû.

 Xwendin û kariyera profesiyonel 
Doğan di sala 1974an de ji bo xwendina hiqûqnasiyê diçe zanîngeha Enqereyê û li Midûriyeta Perwerdehiya Seretayî ya Altindax ya Enqereyê dest bi kar dike. Doğan li Cizîrê bi cih bû û li wir parêzerî kir û di dema serokatiya Komeleya Mafên Mirovan a Tirkiyeyê li parêzgeha Şirnexê de parêzvanê mafên kurdan bû. Weke parêzer, ew kesên ku ji aliyê rayedarên tirk ve li Yeşîlyurtê neçarî xwarina feciyan bûne, bi awayekî serketî li pêşberî Dadgeha Mafên Mirovan a Ewropayê temsîl kir.

 Kariyera siyasî 
Ew beşdarî Rapora Kurdî ya Partiya Sosyal Demokrat a Populîst (SHP) bû û piştre di sala 1989an de ji partiyê îstifa kir, ji bo protestokirina li dijî derxistina heft parlamenterên kurd ji ber beşdarbûna Konferansa Nasnameya Kurd û Mafên Mirov li Parîsê.

Di sala 1991an de ji bo parlamenteya Tirkiyeyê hat hilbijartin, paşê tevlî Partiya Demokrasiyê (DEP) bû. Di pîrozbahiyên Newrozê yên sala 1992an de li Cizîrê bû ku gelek kes ji aliyê rayedarên Tirk ve hatin qetilkirin. Di sala 1994an de parêzbendiya wî ya parlementeriyê hat rakirin û Doğan jî di 17ê adarê de hat binçavkirin. Di 8ê Kanûna 1994an de tevî parlementerên din ên DEPê Leyla Zana, Hatîb Dîcle û Selim Sadak bi sûcdariya endamtiya Partiya Karkerên Kurdistanê re hate mehkûmkirin û 15 sal cezayê girtîgehê hate birîn. Ew wekî yek ji girtiyên wijdanê yên Amnesty bi mebest hat girtin. Di 17ê tîrmeha 2001an de Dadgeha Mafên Mirovan a Ewropayê ya li Strasbourgê ragihand ku dadkirina li dijî Doğan bi neheq e. Di 22ê nîsana 2004an de parlamenteya Ewropayê biryarek derxist û hêvî kir ku dadgeha îstînafê cezayê li Doğan û yên din betal bike û ji bo hemû girtiyên ji ber nêrînên wan ên siyasî efû bê ragihandin.

Di sala 2004an de piştî serbestberdana xwe alîkariya damezrandina Partiya Civaka Demokratîk (DTP) kir.

 Mirin 
Di sala 2007an de dema ku li Bazîdê di festîvalekê de axaftinek dikir, ji ber krîza dil jiyana xwe ji dest da. Di merasîma oxirkirina wî de girseya gel, alîgirên PKK û nûnerekî Yekîtiya Niştimanî ya Kurdistanê (YNK) amade bûn. Doğan goristana Cizîrê hat definkirin.

 Jiyana taybet 
Orhan Doğan bavê pênc zarokan bû. Yek jê rojnameger û siyasetmedar Ayşegül Doğan Dağlı e.

 Çavkanî 

Kategorî:Jidayikbûn 1955
Kategorî:Kesên ji Kerboranê
Kategorî:Mêr
Kategorî:Mirin 2007
Kategorî:Parlamenterên Şirnexê
Kategorî:Siyasetmedarên girtî li Tirkiyeyê
Kategorî:Siyasetmedarên kurd ên Bakurê Kurdistanê
Kategorî:Siyasetmedarên Partiya Civaka Demokratîk
Kategorî:Siyasetmedarên Tirkiyeyê